Publication: Magyar Közlöny
Issue: MK-2010-40 (Year: 2010, Number: 40)
Era: contemporary
Section: A csomagolásról és a csomagolási hulladék kezelésének részletes szabályairól szóló 94/2002. (V. 5.) Korm. rendelet
Paragraph Index: 131

A csomagolásról és a csomagolási hulladék kezelésének részletes szabályairól szóló 94/2002. (V. 5.) Korm. rendelet (a továbbiakban: Cskr.) a következõ alcímmel és 5/A. §-sal egészül ki: „A forgalmazó kötelezettségei 5/A. § (1) A környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvényben (a továbbiakban: Kt.) meghatározott, üzletenként legalább 500 m2 alapterületû üzlethelyiséggel rendelkezõ kereskedelmi csomagolást értékesítõ forgalmazó a felhasználó által felajánlott használt vagy hulladékká vált kereskedelmi csomagolást köteles átvenni. E kötelezettség a helyben fogyasztásra kínált termék kereskedelmi csomagolására nem vonatkozik.

Source: https://magyarkozlony.hu/hivatalos-lapok/9a69f2d69e24bf3928eb75583c8df05fa6fea185/dokumentumok/23c81725214566708fc08bc5f07dde7687e7b524/letoltes